***Referat***

***Bylaugsmøde torsdag d 21. marts 2013***

***Hos Marianne***

***Afbud fra Bente***

1. Konstituering af bestyrelsen

Alle bliver på de samme poster.

1. Medlemskort. Der er solgt 23. - hvordan skal vi sælge medlemskort i år

Vi tager de samme ruter som sidste år. Kontingent indsamling i uge 15.

Der laves ny pjece til dem der ikke er hjemme og ved udbringningen, medbringes samtidig invitationen til affaldsindsamlingen d. 5. maj, samt en opfordring til forældre med børn om at tilkendegive, om det ville være en idé med evt. børnearrengement og hvem der har mulighed for at hjælpe med planlægning og udførelse.

1. Indbydelse til Vojens affaldshåndtering

De første tilmeldinger er i hus!

Marianne deler invitationer ud. Vi køber lidt til kaffen. Der vil være mulighed for at indbetale kontingent på turen.

1. Orientering fra Landsby- forum fra den 14 marts (udviklingsplan)

Marianne og Jutta deltog i et rigtig godt, informativt og konstruktivt møde i Kær. De fleste (20 ud af 26 landsbylaug) har pt. Udarbejdet en udviklingsplan for deres by. Dette giver byen flere muligheder i forhold til f.eks. at søge midler til forskellige projekter, samt at blive hørt når kommunen påtænker evt. ændringer i nærområdet.

Jutta kontakter Conni Skovbjerg for at høre, hvordan vi kommer i gang med en udviklingsplan for Dyndved.

1. Orientering om hvad der sker med Møllehøjvej

John og Henrik(samt repræsentanter fra Stolbro og Stevning landsbylaug og kommunen) har deltaget i et positivt åstedsmøde v. Stolbro bæk ang. Lukningen af Møllehøjvej. Rep. fra kommunen var lydhøre over for argumenterne for at genåbne vejen.

Man enedes om et forslag om, i en forsøgsperiode på 2 år, at åbne for personbiler og fra maj til oktober også at udvide for tung trafik. Ingen vintertjeneste. Der skulle yderligere etableres vigepladser. Efter forsøgsperioden skulle der evalueres på sagen.

Det tidligere omtalte brev som de 3 landsbylaug ville sende til kommunen, ligger stand by nu, da der jo arbejdes på sagen.

1. Kontaktliste til kommunen

Henrik sender bestyrelsens mailadresser til kommunen.

1. Punkter fra generalforsamling.(flagning v konfirmation), (byfest/ tur+ hygge)

Som opfølgning på punkterne fra generalforsamlingen omkring flagning v konfirmation – laves en opfordring på hjemmesiden. Ang byfest/ tur+ efterfølgende hygge – vil vi opfordre forældre til mindre børn i Dyndved, at samarbejde om et børnearrengement. Der laves en omdelt seddel herom.

1. Affaldsindsamling d.5. maj

Jutta har sørget for kasse med veste, handsker m.m. gennem ”Hold Danmark rent”. Der laves invitation som deles ud v. kontingent indsamlingen(3 uger før). Vores indsamling vil blive vist på

<http://www.holddanmarkrent.dk/> kortet.

1. Informationsvindue

Da vi føler vi har brug for informationsvinduet nu, prøver John igen at kontakte Keld for en snarlig løsning.

1. Logo på hjemmesiden

Forslag om at friske vores hjemmeside lidt op med farver, nye billeder og få lagt Bylaugets logo ind, evt. som vandmærke. Jutta kontakter Infoland herfor.

1. Eventuelt

Nyt møde aftales v. turen til Vojens d. 17. april.